CELEX: 31989R2174
Language: el
Date: 1989-07-19 00:00:00
Title: Κανονισμός (ΕΟΚ) αριθ. 2174/89 της Επιτροπής της 19ης Ιουλίου 1989 που τροποποιεί τον κανονισμό (ΕΟΚ) αριθ. 3889/87 για τις λεπτομέρειες εφαρμογής των ειδικών μέτρων υπέρ ορισμένων περιοχών παραγωγής λυκίσκου

Avis juridique important

|

31989R2174

Κανονισμός (ΕΟΚ) αριθ. 2174/89 της Επιτροπής της 19ης Ιουλίου 1989 που τροποποιεί τον κανονισμό (ΕΟΚ) αριθ. 3889/87 για τις λεπτομέρειες εφαρμογής των ειδικών μέτρων υπέρ ορισμένων περιοχών παραγωγής λυκίσκου  

Επίσημη Εφημερίδα αριθ. L 208 της 20/07/1989 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 2174/89 ΤΗΣ ΕΠΙΤΡΟΠΗΣ  της 19ης Ιουλίου 1989  που τροποποιεί τον κανονισμό (ΕΟΚ) αριθ. 3889/87 για τις λεπτομέρειες εφαρμογής των ειδικών μέτρων υπέρ ορισμένων περιοχών παραγωγής λυκίσκου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 για τον καθορισμό, στον τομέα του λυκίσκου, του ύψους της ενισχύσεως στους παραγωγούς για τη συγκομιδή του 1986 και για ειδικά μέτρα υπέρ ορισμένων περιοχών παραγωγής (1), όπως τροποποιήθηκε από τον κανονισμό (ΕΟΚ) αριθ. 1809/89 (2), και ιδίως το άρθρο 2 παράγραφος 6,  Εκτιμώντας:  ότι μετά την τροποποίηση του άρθρου 2 του κανονισμού (ΕΟΚ) αριθ. 2997/87 από τον κανονισμό (ΕΟΚ) αριθ. 1809/89, είναι απαραίτητο να καθοριστεί νέα προθεσμία για την υποβολή των προγραμμάτων·  ότι με την προαναφερθείσα τροποποίηση του κανονισμού (ΕΟΚ) αριθ. 2997/87 απαλείφθηκε ο όρος με βάση τον οποίο οι ομάδες παραγωγών λαμβάνουν την ειδική ενίσχυση μόνο αν κατά την περίοδο 1988 έως 1990 η επιφάνεια που καλλιεργείται με λυκίσκο δεν υπερβαίνει την επιφάνεια που καλλιεργήθηκε το 1986, και ότι πρέπει, κατά συνέπεια, να τροποποιηθεί αντίστοιχα ο κανονισμός (ΕΟΚ) αριθ. 3889/87 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 619/88 (4)·  ότι πρέπει να θεσπιστούν οι κανόνες για τον καθορισμό των γεωργικών συντελεστών μετατροπής που θα εφαρμοστούν για την πληρωμή της ειδικής ενίσχυσης·  ότι τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Διαχείρισης Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3889/87 τροποποιείται ως εξής:  1. Προστίθεται στο άρθρο 1 παράγραφος 2 η παρακάτω πρόταση:  «Για τα σχέδια αναδιάρθρωσης που πρόκειται να εφαρμοστούν από το 1990 έως το 1992, το πρόγραμμα υποβάλλεται πριν την 31η Δεκεμβρίου του έτους που προηγείται του έτους της εφαρμογής τους.»  2. Το άρθρο 2 τροποποιείται ως εξής:  - στην τέταρτη περίπτωση της παραγράφου 1 στοιχείο γ) η φράση «το 1986» αντικαθίσταται από τη φράση «από το 1986 έως το 1989, »  - στην πέμπτη περίπτωση της παραγράφου 1 στοιχείο γ) η φράση « από το 1988 έως το 1990» αντικαθίσταται από τη φράση «από το 1990 έως το έτος της συγκομιδής που έπεται της ολοκλήρωσης του σχεδίου αναδιάρθρωσης».  Προστίθεται η ακόλουθη παράγραφος:  «3. Το ενδιαφερόμενο κράτος μέλος ανακοινώνει στην Επιτροπή την ημερομηνία ολοκλήρωσης των σχεδίων αναδιάρθρωσης σύμφωνα με το πρόγραμμα που ενέκρινε η Επιτροπή».  3. Απαλείφεται το άρθρο 4.  4. Στο τέλος του άρθρου 5 προστίθεται η ακόλουθη παράγραφος:  «3. Ο συντελεστής γεωργικής μετατροπής που χρησιμοποιείται για την καταβολή της ειδικής ενίσχυσης σε εθνικό νόμισμα είναι ο συντελεστής που ισχύει την 1η Ιανουαρίου του έτους κατά το οποίο ολοκληρώνεται το σχέδιο αναδιάρθρωσης.  Ο συντελεστής γεωργικής μετατροπής που χρησιμοποιείται για την πληρωμή της προκαταβολής της ειδικής ενίσχυσης σε εθνικό νόμισμα είναι ο συντελεστής που ισχύει την 1η Ιανουαρίου του έτους κατά το οποίο η Επιτροπή λαμβάνει την απόφαση έγκρισης του προγράμματος.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 284 της 7. 10. 1987, σ. 19.  (2) ΕΕ αριθ. L 177 της 24. 6. 1989, σ. 6.  (3) ΕΕ αριθ. L 365 της 24. 12. 1987, σ. 41.  (4) ΕΕ αριθ. L 60 της 5. 3. 1988, σ. 33.